П Р О Т О К О Л   №  2
от съвместното заседание на Комисия “Бюджет и финанси” и
Комисия „Управление на собствеността“ към Пленума на ВСС,
проведено на 18 февруари 2020 г., вторник, от 15,00 часа.

ПРИСЪСТВАЛИ НА ЗАСЕДАНИЕТО от КБФ:	
Боян Магдалинчев – председател 
							Гергана Мутафова
Калина Чапкънова
Севдалин Мавров
Боряна Димитрова

ПРИСЪСТВАЛИ НА ЗАСЕДАНИЕТО от КУС:	
							Стефан Гроздев–зам.-председател
Огнян Дамянов
Боян Новански
Йордан Стоев
                                                            
ОТСЪСТВАТ: Евгени Диков, Георги Кузманов и Олга Керелска.

От администрацията на ВСС присъстваха: Маргарита Радкова – директор на дирекция «Бюджет и финанси», Елисавета Илиева – н-к отдел „Счетоводство и методология”, той и главен счетоводител, Мария Ламбрева – и.д. началник отдел „Обществени поръчки“,  инж. Лина Грънчарова – началник отдел „Инвестиции и строителство“, инж. Стоянка Георгиева - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“.

1.ОТНОСНО: Предложение за поименно разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2020 г.

Приложение: Доклад от Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“. 

След изслушване на доклада и проведеното обсъждане на съвместното заседание на комисия „Бюджет и финанси” и комисия „Управление на собствеността“ към Пленума на Висшия съдебен съвет се прие следното  решение:

1.	ПРИЕМАТ доклада на инж. Стоянка Георгиева – главен експерт в отдел „Инвестиции и строителство“, дирекция „УССВ“ за поименното разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2020 г., ведно с приложението.

2.	ПРЕДЛАГАТ на Пленума на ВСС да вземе следното решение:

УТВЪРЖДАВА  поименно разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2020 г. в рамките на утвърдения бюджет.

3.	ВНАСЯТ предложението за поименно разпределение за придобиване на дълготрайни материални активи и за основен ремонт по § 51-00 на органите на съдебната власт за 2020 г., като редовна точка в следващото  заседание на Пленума на ВСС.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /п/          

           						        БОЯН МАГДАЛИНЧЕВ

     ЗАМЕСТНИК-ПРЕДСЕДАТЕЛ НА КОМИСИЯ                                 
                                    „УПРАВЛЕНИЕ НА СОБСТВЕНОСТТА”: /п/          

     								    СТЕФАН ГРОЗДЕВ